Անշուշտ, մենք անկախ երկիր ենք ու շահագրիգիռ ենք, որ մեր հարաբերությունները գնահատվեն որպես հավասարը հավասարի հետ հարաբերություններ, 21-րդ դարին հարիր միջպետական հարաբերություններ: Մենք նախանձախնդիր ենք, որ բացի էմոցիոնալ լիցքից, բացի դարավոր բարեկամության մասին հումանիտար խոսակցություններից, Հայաստանը այժմեական օգուտ և շահ ունենա այդ երկկողմ հարաբերությունների զարգացումից: Փառք Աստծո, առ այս պահը արձանագրում եմ, որ ՀՀ-ն ունի շատ մեծ օգուտներ այդ համագործակցությունից, որոնք հուսադրում են, որ նոր հարթակներում, որպիսին է ԵԱՏՄ-ն, ՀՀ-ն նույնպես հետամուտ է լինելու իր զարգացման համար անհրաժեշտ նոր օգուտների ձեռքբերմանը: